CELEX: 62012CN0534
Language: sk
Date: 2012-11-23 00:00:00
Title: Vec C-534/12 P: Odvolanie podané 23. novembra 2012 : Luigi Marcuccio proti uzneseniu Všeobecného súdu (tretia komora) z  11. septembra 2012 vo veci T-241/03 REV, Marcuccio/Komisia

9.3.2013   
            
            
               SK
            
            
               Úradný vestník Európskej únie
            
            
               C 71/5
            
         Odvolanie podané 23. novembra 2012: Luigi Marcuccio proti uzneseniu Všeobecného súdu (tretia komora) z 11. septembra 2012 vo veci T-241/03 REV, Marcuccio/Komisia
   (Vec C-534/12 P)
   2013/C 71/08
   Jazyk konania: taliančina
   
      Účastníci konania
   
   
      Odvolateľ: Luigi Marcuccio (v zastúpení: G. Cipressa, avvocato)
   
      Ďalší účastník konania: Európska komisia
   
      Návrhy odvolateľa
   
   
               —
            
            
               zrušiť v celom rozsahu a bez akejkoľvek výnimky uznesenie Všeobecného súdu z 11. septembra 2012 vo veci T-241/03 REV,
            
         
               —
            
            
               v prvom rade
               
                           a)
                        
                        
                           vyhlásiť návrh na obnovu konania podaný odvolateľom 27. decembra 2011 proti uzneseniu prvej komory Všeobecného súdu zo 17. mája 2006 vo veci T-241/03, Marcuccio/Komisia, prejednávanej Všeobecným súdom, a návrh z 27. novembra 2011, ktorý viedol k tejto veci, za prípustné, a v dôsledku toho určiť, že konanie musí pokračovať ex lege, a
                        
                     
                           b)
                        
                        
                           zaviazať ďalšieho účastníka konania na náhradu odvolateľových trov konania vynaložených v súvislosti s týmto konaním, alebo
                        
                     
         
               —
            
            
               subsidiárne, postúpiť vec samú Všeobecnému súdu, aby ex lege vydal nové rozhodnutie o prípustnosti návrhu z 27. decembra 2011, a aby následne prípadne rozhodol o veci samej.
            
         
      Odvolacie dôvody a hlavné tvrdenia
   
   
               1.
            
            
               Procesné chyby zasahujúce do záujmov odvolateľa, z ktorých vyplývajú vážne nesprávne posúdenia, medzi ktorými, okrem iného, a) absolútny nedostatok dokazovania a odôvodnenia napadnutého uznesenia; b) porušenie podstatných formálnych náležitostí; c) porušenie zásady neporušiteľnosti právomoci oboznámiť sa s vecou, ktorá prináleží prirodzenému sudcovi vopred určenému zákonom; d) porušenie ustanovení článku 64 ods. 4 prvého pododseku Rokovacieho poriadku Všeobecného súdu a článku 127 ods. 1 a 2 rokovacieho poriadku a napokon odvolateľovho procesného práva potestatívnej povahy kedykoľvek navrhnúť Všeobecnému súdu, aby prijal opatrenia na zabezpečenie priebehu konania týkajúce sa veci samej.
            
         
               2.
            
            
               Porušenie článku 44 ods. 1 a 2 Štatútu Súdneho dvora.
            
         
               3.
            
            
               Porušenie všeobecnej právnej zásady obsiahnutej v rozsudku sudcu Únie, a to rozsudku Súdneho dvora z 13. októbra 1977 vo veci 56/75 REV, Elz/Komisia.
            
         
               4.
            
            
               Absolútny nedostatok dokazovania a odôvodnenia napadnutého uznesenia z dôvodu skreslenia a zneužitia skutkových okolností a tvrdení odvolateľa.